Број: 8861/3
Датум: 26.10.2026.год.
На основу члана 27. став 1. тачка 1.  Закона о јавним набавкама и Одлуке одговорног лица наручиоца о покретању поступка набавке од 23.10.2026. године.
ОПШТА БОЛНИЦА ЛЕСКОВАЦ
16000 Лесковац, Светозара Марковића 110

oбјављује
П О З И В     З А     П О Д Н О Ш Е Њ Е     П О Н У Д Е
у поступку набавке услуге
1) Назив и седиште Наручиоца: Општа болница Лесковац, Светозара Марковића 110, Лесковац
2) Врста Наручиоца: Здравствена установа
3) Интернет адреса Наручиоца: www.bolnicaleskovac.org
4) Врста поступка набавке: набавка на коју се не примењује закон о јавним набавкама
5) Број  набавке: 36/26
6) Предмет набавке: Услуга шлепања путничких и санитетских возила ОБ Лесковац на период од 12 месеци
7) Процењена вредност набавке: 60.000,00 динара без ПДВ-а
8) Начин преузимања конкурсне документације – спецификације, односно интернет адреса где је документација доступна: www.bolnicaleskovac.org
9) Захтеви у погледу начина и услова плаћања
Цене се исказују у динарима, без ПДВ-а и са ПДВ-ом. Јединичне цене су фиксне за време важења наруџбенице. Плаћање се врши за стварно извршене и потврђене услуге, на основу исправне електронске фактуре, у року од не дужем од 90 данаа од дана пријема исправне електронске фактуре.

Уз фактуру се доставља спецификација услуга: датум, регистарска ознака возила, место преузимања и истовара, број обрачунатих километара и обрачуната цена, са потврдом овлашћеног лица Наручиоца.
Понуђачу није дозвољено да тражи аванс.

10)  Захтев у погледу рока важења понуде
            Рок важења понуде не може бити краћи од 30 дана од дана отварања понуда. У случају истека рока важења понуде, наручилац је дужан да у писаном облику затражи од понуђача продужење рока важења понуде. Понуђач који прихвати захтев за продужење рока важења понуде нe може мењати понуду.
11) Критеријум за избор најповољније понуде:
 Критеријум је најнижа укупна понуђена цена без ПДВ-а, обрачуната множењем јединичних цена и обрачунских количина наведених у Обрасцу понуде. Обрачунске количине служе искључиво за једнако поређење понуда и не представљају наручене или гарантоване количине.

Ако више понуда има исту најнижу укупну цену, предност има понуда са нижом ценом додатног километра за санитетска возила; ако је и она иста најповољнија понуда ће се одредити жребањем - извлачењем цедуља са именима понуђача из кутије. Првоизвучена цедуља биће прворангирана, друго извучена другорангирана и тако редом. Жребању ће присуствовати и представници понуђача. Уколико се представници понуђача не одазову Позиву да присуствују жребању, исто ће се обавити у присуству још 2 запослена из Одсека за набавке ОБ Лесковац.

12) Циљ спровођења поступка: Поступак се спроводи ради закључења наруџбенице.
13) Начин подношења понуда и рок за подношење понуда: Понуда се пoдноси  на обрасцу понуде  који је садржан у Позиву за подношење понуда, скениран образац понуде послати  електронским путем на адресу: nabavna@gmail.com. Обавезно попунити све податке у обрасцу. 

Понуде доставити најкасније до 30.10.2026.године до 10 часова.
Понуда се сматра благовременом ако је Наручилац примио исту до 30.10.2026. године до 10:00 часова. Благовремена понуда је понуда примљена од стране Наручиоца у року одређеном у позиву за подношење понуде. Ако је понуда поднета по истеку рока за подношење понуда сматраће се неблаговременом. Рок важења понуде не може бити краћи од 30 дана од дана отварања  понуда.

14) Место, време и начин отварања понуда: Отварање понуда извршиће се у просторијама Одсека за набавке Опште болнице Лесковац, истог дана, односно у петак 30.10.2026. године у 10:15 часова. 
15) Лице за контакт: Ненад Јовић, бр.тел. 064/2061388; мејл: nabavna@gmail.com 
ТЕХНИЧКА СПЕЦИФИКАЦИЈА И УСЛОВИ ИЗВРШЕЊА
• Пружалац услуге мора располагати одговарајућим шлеп возилом, опремом и особљем за транспорт путничких и санитетских возила, у складу са њиховим стварним димензијама и масом.

• Преузимање, утовар, транспорт и истовар обављају се безбедно и уз мере за спречавање оштећења возила Наручиоца.

• Услуге се пружају на територији Републике Србије, на основу појединачног позива овлашћеног лица Наручиоца.

• Пружалац услуге обезбеђује доступност за пријем позива 24 часа дневно, сваког дана у недељи, укључујући викенде и празнике.

• За интервенције на територији града Лесковца, рок доласка на место преузимања је највише 120 минута од позива, осим у случају објективних околности које онемогућавају долазак у том року. За остале локације процењено време доласка саопштава се приликом пријема позива.

• Пружалац услуге одговара за штету коју својом кривицом причини приликом преузимања, утовара, транспорта или истовара возила.

• У понуђене јединичне цене укључени су сви трошкови извршења, укључујући долазак и повратак шлеп возила, утовар, истовар, путарине и ноћни, викенд и празнични рад. Не признају се додатне накнаде по овим основама.

Начин обрачуна: за релацију до 10 km наплаћује се цена једне интервенције за одговарајућу врсту возила. За релацију преко 10 km наплаћује се цена основне интервенције увећана за уговорену цену сваког додатног километра преко 10 km.

Километража се утврђује искључиво између места преузимања и места истовара возила Наручиоца, по најкраћој одговарајућој проходној саобраћајној рути, уз поштовање ограничења за шлеп возило.

НАЧИН И ПЕРИОД ПРУЖАЊА УСЛУГА

Услуге се пружају сукцесивно, искључиво по стварној потреби и појединачном позиву Наручиоца. Наручилац не гарантује број интервенција, врсту возила која ће бити шлепана, нити број километара.

Наруџбеница важи 12 месеци од дана издавања или до утрошка опредељених средстава, у зависности од тога који услов наступи раније. Укупна вредност извршених услуга не може прећи 60.000,00 динара без ПДВ-а. Наручилац није дужан да реализује целокупну вредност.

ОБРАЗАЦ ПОНУДЕ 
Понуда бр   ________________ од __________________ за  набавку услуга израде шлепања путничких и санитетских возила ОБ Лесковац за период од 12 месеци
ОПШТИ ПОДАЦИ О ПОНУЂАЧУ
	Назив понуђача:
	

	Адреса понуђача:

	

	Матични број понуђача:

	

	Порески идентификаcиони број понуђача (ПИБ):

	

	Име особе за контакт:

	

	Електронска адреса понуђача (e-mail):

	

	Телефон/Факс:

	

	Број рачуна понуђача и назив банке:

	


	Р. бр.
	Опис услуге
	Јед. мере
	Обрачунска количина
	Јединична цена без ПДВ-а
	Укупно без ПДВ-а

	1
	Шлепање путничког возила до 10 km
	интервенција
	2
	
	

	2
	Шлепање путничког возила – сваки додатни km преко 10 km
	km
	100
	
	

	3
	Шлепање санитетског возила до 10 km
	интервенција
	2
	
	

	4
	Шлепање санитетског возила – сваки додатни km преко 10 km
	km
	100
	
	


УКУПНА ПОНУЂЕНА ЦЕНА БЕЗ ПДВ-а: __________________ динара
ПДВ: __________________ динара
УКУПНА ПОНУЂЕНА ЦЕНА СА ПДВ-ом: __________________ динара
РОК ПЛАЋАЊА:__________ дана
НАПОМЕНА: Обрачунске количине користе се искључиво за поређење понуда. Наруџбеница ће се извршавати према стварним потребама Наручиоца и уговореним јединичним ценама, до максималне вредности 60.000,00 динара без ПДВ-а.

ИЗЈАВА ПОНУЂАЧА

Потврђујемо да располажемо техничким и кадровским капацитетима потребним за безбедно пружање услуге шлепања путничких и санитетских возила Наручиоца, да прихватамо све услове из Позива и Техничке спецификације и да су сви трошкови извршења услуга укључени у понуђене јединичне цене.

Место и датум: ______________________________

Овлашћено лице понуђача: ______________________________

Потпис: ______________________________
М.П:
